cyanic-selkie/wikianc huggingface dataset:
לייסי ואן אריק
לייסי דון אדקיסון (באנגלית: Lacey Dawn Adkisson; נולדה ב-17 ביולי 1986) הידועה יותר בשם הבמה שלה, לייסי ואן אריק, היא מתאבקת עבר אמריקאית. היא הבת של קרי ואן אריק והנכדה של פריץ ואן אריק. היא ידועה בעיקר בשל עבודתה בארגון Total Nonstop Action Wrestling (TNA), שבו הייתה פעם אחת אלופת זוגות הנוקאאוטס של TNA.
World Wrestling Entertainment (2007)
בנוסף לכך, היא הופיעה ברסלמניה 25, שנערך ב-5 באפריל 2009, כאשר משפחת ואן אריק הוכנסה להיכל התהילה של ה-WWE. היא נראתה בקהל ביחד עם קווין ואן אריק, שקיבל את הפרס בשם משפחתו.
ארגונים עצמאיים (2008–2010)
ואן אריק ערכה את קרב הבכורה שלה בארגון היאבקות הנשים Women Superstars Uncensored (WSU) ב-7 במרץ 2008, כשניצחה את אנג'ל אורסיני. כמעט שנה בדיוק לאחר מכן, לייסי שבה להיאבקות, כשניצחה שוב את אותה אורסיני. ב-22 במאי, ואן אריק ערכה אץ הופעת הבכורה שלה בארגון ההיאבקות הטקסני Professional Championship Wrestling (PCW), ובו היא חברה לשורות אקשן ג'קסון בניצחונם בקרב זוגות מעורב על מייק פוקס וקלאודיה. לפני כן, היא הופיעה לראשונה בארגון היאבקות טקסני אחר בשם South West Wrestling Alliance (SWWA). ב-7 ביולי, היא ניצחה את צ'ירלידר מליסה במופע של ארגון ההיאבקות Pro Wrestling Revolution (PWR). בדצמבר 2008, היא ניצחה שוב את מליסה בקרב יחידים שהתקיים באותו הארגון.
ב-10 ביולי 2009, ואן אריק ערכה את הבכורה שלה בארגון ההיאבקות Windy City Pro Wrestling (WCPW), כשהיא זכתה באליפות הליידיז של WCPW לאחר קרב מרובע. לעומת זאת, ב-26 בספטמבר, היא ויתרה על התואר לאחר שחתמה בארגון ההיאבקות Total Nonstop Action Wrestling (TNA). בנובמבר של אותה השנה, ואן אריק השתתפה במסע ההופעות האוסטרלי "Hulkamania: Let the Battle Begin", שאותו ארגן האלק הוגאן.
בשנת 2009, ואן אריק החלה לעבוד בארגון היאבקות הנשים Wrestlicious, שהוקם על ידי ג'ימי הארט והחל את פעילותו במרץ 2010. בניגוד לכך, היא הייתה חייבת להשתחרר מהחוזה שלה בארגון לאחר הקלטות הפרקים של העונה הראשונה בשל העובדה שהיא הייתה חתומה בארגון ההיאבקות TNA. היא רשמה את קרב הבכורה שלה ב-17 במרץ בקרב זוגות. ב-7 באפריל, היא השתתפה בקרב באטל רויאל אשר קבע את שתי הטוענות לכתר של Wrestlicious, אך היא הודחה בו על ידי קיקסטארט קייטי. ב-19 במאי, ואן אריק עזרה לאלכסנדרה דה גרייט בקרב הכנעות נגד קיקסטארט קייטי.
הביוטיפול פיפל (2009–2010)
ב-1 באוקטובר 2009 בתוכנית !Impact, ואן אריק הופיעה לראשונה בארגון ההיאבקות TNA בתור הדמות הרעה, כשהצטרפה לקבוצת הביוטיפול פיפל (ולווט סקיי ומדיסון ריין) וביחד הן תקפו את אלופות זוגות הנוקאאוטס של TNA, טיילור ויילד וסריטה. שבועיים לאחר מכן בתוכנית !Impact, היא הופיעה לראשונה בזירה ביחד עם סקיי וריין במסגרת קרב שלוש נגד שלושה, שבו הביוטיפול פיפל גברו על אווסום קונג, ODB וטארה. ב-29 באוקטובר בתוכנית !Impact, שלושתן השתתפו בקרב שלוש נגד שלוש נוסף כאשר הן ניצחו את ODB, כריסטי המי והאמאדה, כשואן אריק היא זאת שהשיגה את הניצחון לאחר שהצמידה את המי. ב-5 בנובמבר, ואן אריק החלה לשאת עליה אלה בצבע ורוד, שהיא נקראה על ידה בשם "אלת המכוערות של לייסי". באירוע טרנינג פוינט, הביוטיפול פיפל לא צלחו בניסיונן לזכות באליפות זוגות הנוקאאוטס של TNA ובאליפות הנוקאאוטס של TNA, כאשר חגורות אליפות אלה הונחו על כף המאזניים במסגרת קרב שלוש נגד שלוש מול ODB, סריטה וטיילור ויילד. בקרב עצמו, ODB הצמידה את ריין לניצחון, שהקנה לקבוצתה הגנה מוצלחת על כל חגורות האליפות. מכאן ואילך, הביוטיפול פיפל החלו להופיע בסדרת קטעים מאחורי הקלעים, שנקראה בשם "The Meanest Girls", אזכור לסרט הקומדיה ילדות רעות משנת 2004. ב-10 בדצמבר בתוכנית !Impact, ואן אריק נוצחה על ידי חברתה לקבוצה, ולווט סקיי, במסגרת קרב בוץ, שהשופטת בו הייתה הצלע השלישית בקבוצת הביוטיפול פיפל, מדיסון ריין. קרב זה נקבע על ידי קווין נאש, שהיה אחראי על ניהול התוכנית במטרה להעלות את נתוני הרייטינג. שבוע לאחר מכן בתוכנית !Impact, ואן אריק נקלעה לעימות עם המראיינת לורן ברוק, שהסתיים בכך שהאחרונה סטרה לואן אריק. שבוע לאחר מכן, ואן אריק טענה שהיא זאת שגרמה לפיטורים של ברוק.
ב-14 בינואר 2010 בתוכנית !Impact, ואן אריק, סקיי וריין הותקפו על ידי אנג'לינה לאב, שביצעה את חזרתה לארגון, אותה לאב שואן אריק תפסה את מקומה בקבוצת הביוטיפול פיפל. ב-8 במרץ בתוכנית !Impact, ריין וסקיי ניצחו את לאב וטארה, וסריטה וטיילר ויילד בקרב משולש וכתוצאה מכך זכו באליפות זוגות הנוקאאוטס של TNA. שלוש חברות הקבוצה הגנו על חגורות אליפות הזוגות כחלק מ"חוק פריבירד", המאפשר לכל אחד מהשלוש לכהן כאלופת זוגות בכל זמן נתון. ההגנה הראשונה של ואן אריק על תואר זה הגיעה ב-19 באפריל בתוכנית !Impact, לצד ולווט סקיי כשהן גברו על דפני ו-ODB. ב-3 במאי בתוכנית !Impact, ואן אריק, סקיי וריין הגנו בהצלחה על התואר נגד סריטה, טיילור ויילד וטארה במסגרת קרב שלוש נגד שלוש. שבועיים לאחר מכן בתוכנית !Impact, ואן אריק וסקיי רשמו הגנה מוצלחת נוספת על חגורות האליפות נגד סריטה וטיילור ויילד. ב-17 ביוני בתוכנית !Impact, ואן אריק השתתפה בקרב היחידים השני שלה בארגון, כשהיא התמודדה מול אנג'לינה לאב, שחזרה מפציעה. בקרב זה, היא ניצחה כתוצאה מפסילה לאחר שלאב ביצעה עליה את מהלך ה-DDT על כיסא שהונח בזירה.
באירוע ויקטורי רוד, שנערך ב-11 ביולי, מדיסון ריין הפסידה את אליפות הנוקאאוטס של TNA שלה לאנג'לינה לאב כתוצאה מפסילה בשל התערבות חיצונית של זהות בלתי ידועה שהייתה עם קסדת אופנוע על ראשה. לפני הקרב, נודע שחגורת האליפות תוכל להחליף ידיים גם במקרה של פסילה, במקרה שלייסי ואן אריק או ולווט סקיי יופיעו בקרב. בתוכנית השבועית העוקבת של !Impact, הביוטיפול פיפל התפרקה כאשר סקיי אמרה שהיא לא מחבבת את גישתה והתנהגותה של ריין, במיוחד לאחר המאורעות ביחד עם האישה המסתורית באירוע ויקטורי רוד. ריין הגיבה בכך שהיא לא צריכה את סקיי יותר. בעקבות זאת, ואן אריק וסקיי נטשו את ריין. ב-22 ביולי בתוכנית !Impact, אליפות הנוקאאוטס של TNA שבה לידי ריין, כאשר הוצהר שאין הוכחה מכריעה שהאישה המסתורית שהפריעה בקרב האליפות הייתה ואן אריק או סקיי. מאוחר יותר באותו הערב, ריין שכנעה את ואן אריק לנטוש את סקיי ולעבור אליה ואל האישה המסתורית. ב-5 באוגוסט בתוכנית !Impact, ואן אריק וסקיי הפסידו את אליפות זוגות הנוקאאוטס של TNA להאמאדה וטיילור ויילד, לאחר שריין והאישה המסתורית הפריעו. עוד באותו הערב, סקיי וריין נראו כך שהתקוטטו מאחורי הקלעים, כשבמהלך הקטטה סקיי דחפה את ואן אריק, שניסתה להפריד בין השתיים, וכתוצאה מכך ואן אריק הייתה מחוסרת הכרה באופן בלתי מכוון. שבוע לאחר מכן, נודע שבמהלך עימות זה ואן אריק שברה את עצם הלחי שלה.
ואן אריק חזרה מהפציעה ב-16 בספטמבר בתוכנית !Impact, כשהצטוותה לשורות מדיסון ריין נגד האמאדה וטיילור ויילד בקרב זוגות על אליפות זוגות הנוקאאוטס של TNA. בקרב, זה השתיים כשלו בניסיונן לזכות בתואר זה לאחר שואן אריק הותקפה על ידי ריין וטארה, עד שולווט סקיי ואנג'לינה לאב נחלצו לעזרתה. צעד זה הפך את דמותה של ואן אריק לדמות חביבת הקהל. שבוע לאחר מכן בתוכנית !Impact, ואן אריק וסקיי לא הצליחו לזכות באליפות זוגות הנוקאאוטס נגד האמאדה וויילד, זאת לאחר שריין תקפה את ואן אריק בעזרת קסדת אופנוע. ב-28 באוקטובר בתוכנית !Impact, ואן אריק הסכימה לאמן את מיס טסמאכר, כשחברות קבוצת הביוטיפול פיפל האחרות סירבו לעשות זאת בשבוע הקודם. לעומת זאת, עלילה זו נקטעה לאחר שאדקיסון הכריזה באופן מפתיע על עזיבתה את ארגון ההיאבקות TNA.
חיים אישיים
אדקיסון היא חלק ממשפחת ההיאבקות המפורסמת משפחת ואן אריק. סבה הוא פריץ ואן אריק ואביה הוא קארי ואן אריק. יש לה אחות גדולה בשם הולי ושני בנים: האחד דניאל והאחר טריפ, שנולד ב-30 באוגוסט 2012. בשנת 2016 היא ילדה את בתה הראשונה, ברברה. אדקיסון מנהלת חברת פרסום משלה בדרום קליפורניה. בתחילת שנת 2009, היא אובחנה בדלקת קרום המוח לאחר שהתלוננה על מיגרנה, אך קיבלה טיפול מקיף.
מיס תבל 1957
32 מתמודדות השתתפו בתחרות, בהן לראשונה המדינות פאראגוואי ומרטיניק.
בשנה זו חברת הפקות הסרטים "סרטי יוניברסל" הפסיקה להעניק חסות לתחרות.
מיס פרו זכתה בתחרות, וזו הפעם הראשונה בה נציגה מאמריקה הלטינית זכתה בתואר.
עובדיה ספורנו
רבי עובדיה סְפוֹרְנוֹ (נקרא גם הספורנו; איטלקית: Sforno. נולד 1468, ה'רכ"ח או 1473, ה'רל"ג – נפטר בשנת 1549, ה'ש"ט) היה פרשן מקרא יהודי-איטלקי, רב, רופא ואחד מראשי קהילת יהודי רומא וקהילת בולוניה. חיבורו החשוב והנפוץ ביותר הוא ביאור לתורה. עוד חיבר פירושים למספר ספרי מקרא נוספים (בהם שיר השירים וקוהלת) ופירוש לפרקי אבות. פירושיו מקוריים, מבוססים על הפשט ולשונו קצרה ובהירה.
תולדות חייו
רבי עובדיה ספורנו נולד בין השנים 1468 (ה'רל"ח) - 1473 (ה'רמ"ג) בעיר צ'זנה. אביו, ר' יעקב ספורנו, נזכר בתשובות המהרי"ק. בנוסף ללימוד תורה למד ספורנו גם לימודים כלליים ובכללם פילוסופיה, מתמטיקה, בלשנות ורפואה. הוא שלט בלטינית ובערבית אך עיקר עניינו היה בעברית, עבורה חיבר ספר דקדוק לבקשת מושל Tossignano.
ההומניסט והפילוסוף הגרמני יוהנס רויכלין, מראשי ההבראיזם וממחוללי הרפורמציה הפרוטסטנטית יחד עם ידידו מרטין לותר, למד את השפה העברית אצל רבי עובדיה, בעת שביקר רויכלין באיטליה בין השנים 1498–1500.
בעיר הולדתו סבל רבי עובדיה מרדיפות אנטישמיות. ב-1524 הוא נזכר כאחד מראשי "קהל רומא" שנפגשו עם דוד הראובני. אך נאלץ לנדוד בין ערי איטליה עד שהתיישב בבולוניה עם אחיו חננאל. בבולוניה יסד בית דפוס עברי ושימש כרופא. בבולוניה הגיע לשיא פרסומו וענה לשאלות חכמים מכל רחבי איטליה כולל מפרארה הסמוכה שהייתה ידועה בחכמיה. שמו הגיע עד חצר אנרי השני, מלך צרפת, לו הקדיש את ספרו הפילוסופי "אור עמים" ושלח לו את פירושו לספר קהלת.
תאריך פטירתו נקבע לשנת 1549 (ה'ש"ט).
עם ישראל והעמים
דעתו שהחכם הוא בעל ערך רק אם הוא בעל מעלה מוסרית, בלי קשר לחריפותו או בקיאותו, עוברת כחוט השני בכל הגותו. החכמה ועמדת המנהיגות הציבורית של התלמיד החכם לשיטתו היא זכות אך גם חובה שאחריות רבה בצדה: "חיוב הדור מוטל על נשיאו". ייתכן שהדרישות המוסריות והביקורת שמותח ספורנו על נשיאי העם בנוגע לאחריותם לעדתם מושפעים מן המתיחות ששררה בקהילות איטליה בין פשוטי העם לבין מנהיגי הקהל (ה"תקיפים").
בהקדמה לפירושו לתורה מציג הספורנו את העמדה לפיה מטרת התורה היא להדריך את האדם באשר הוא אדם. רק משנכשל מין האדם, בחר אלוהים באומה הישראלית. הספורנו חוזר ומדגיש שהבחירה בישראל משמעותה אחריות, היא איננה זכות אלא חובה. בפירוש ל מציין הספורנו: "חסידי אומות העולם יקרים אצל ה' בלי ספק... חביב אדם שנברא בצלם... ובזה הודעת, שכל המין האנושי סגולה אצלך". תכלית ההיסטוריה היא לא ניצחון עם ישראל על העמים אלא הכרת העמים באמונת ישראל.
הספורנו ספג רדיפות אנטישמיות בעיר הולדתו וראה נכוחה שגם כאשר הגויים מיטיבים עם ישראל הם עושים זאת רק לשם תועלת ארצם הזקוקה לכישרון היהודי. מאידך, הוא נהנה ברומא מהנהגתם הנאורה של האפיפיורים לאו העשירי וקלמנס השביעי, שנתנו אמון ברופאים היהודים, התירו להדפיס את התלמוד והעניקו ליהודי רומא זכויות אזרחיות.
בניגוד לאחריות המוסרית הכללית אותה הוא תובע מן היהודי, הספורנו איננו מטיף להתערבות פעילה. היהודי לא אמור להיכנס בריב בין גויים ו"ליישר אורחותם בתוכחות מוסר" (פירושו ל) אלא הוא מחויב להציג דוגמה אישית נעלה ומוסרית, לשמור את החוקים ולשאת ולתת ביושר גם עם נכרים רמאים.
יחסו להשכלה
במסגרת הפירוש למקרא, הספורנו כותב לעם ולא למשכילים ומטרתו לחנך, לא להרשים משכילים אחרים בידיעותיו המדעיות או להתפלמס עמם. על אף שלמד והשכיל, אין הספורנו מעודד את ההשכלה הכללית לציבור הרחב. הדיון הנרחב ביותר בנושא מצוי בפירושו לפרקי אבות. בפירוש למשנה "דע מה שתשיב לאפיקורוס" הוא כותב: "הנה בשקידת תלמוד תורה בלבד ולא בזולת זה תמצא בה תשובה מספקת לכופרים." (פרקי אבות ב' י"ט) ובפירוש למשנה "הפוך בה והפוך בה" הוא כותב: "הפוך בתורה להבין ולהביט נפלאות ממנה ולא תצטרך לספרי פילוסופי האומות וחוקריהם" (ה' כ"ה).
שיטתו הרעיונית של הפירוש מוסברת על ידי הספורנו במילים הבאות:
כלומר, הדרך השכלית, המחקרית, להגיע ולאשש את מציאות האל היא להתבונן במעשיו, להכיר בכך שהם טובים, מושלמים ורחומים ומכאן להגיע למסקנה השכלית שהאל קיים. מסע שכלי זה איננו נחלתם של חכמים בלבד, אלא הוא פתוח לכל.
השכלתו של הספורנו כרופא ניכרת בפירושיו, הוא מציין כי לשרה נעשה נס כפול, הן של לידה בגיל מבוגר והן של לידת בן זכר, "שלא כמנהג המולידות בעת זקנה שיולידו על פי רוב נקבה". כמו כן, הוא מנסה להתאים את הכתוב על שחין מצרים עם הידוע לו על התפשטות מגפות בזמנו. בנוסף, הוא מספק טעמים רפואיים להבנת דיני הזב בפרשת מצורע.
הספורנו קושר את הידיעות המדעיות לתיקון המידות, מושגים שהיו מוכרים למדע של זמנו מוסברים בדרך מדעית ומוסקות מהן מסקנות רציונליות לגבי משמעותן לאדם. ממושגים לא מוכרים למדע ("פלא בלתי טבעי") נעשה ניסיון ללמוד על דרך האלגוריה. כך למשל בפירושו לקשת בענן שנגלתה לנח ב, הוא כותב "נלאו חכמי המחקר לתת טעם לסדר צבעי הקשת... תהיה אות לצדיקי הדור שדורם חייב... ויתפללו ויוכיחו וילמדו דעת את העם". מצד שני על מעשי החרטומים הוא פוסק שהם "אחיזת עיניים בלבד".
שרן השכל
שָׁרֶן מרים הַשְׂכֵּל-הרפז (נולדה ב-4 במרץ 1984, ל' באדר א' ה'תשמ"ד) היא פוליטיקאית ישראלית, חברת כנסת מטעם מפלגת תקווה חדשה וחברה במחנה הממלכתי. בכנסת ה-24 כיהנה כיו"ר סיעת תקווה חדשה יו"ר ועדת החינוך, התרבות והספורט, יו"ר ועדת הקנאביס וחברת הכנסת מטעם מפלגת "תקווה חדשה". בין השנים 2015-2020 כיהנה כסגנית יושב ראש הכנסת וכחברת כנסת מטעם הליכוד. בהכשרתה היא אחות וטרינרית.
ביוגרפיה
השכל נולדה למשפחה יהודית בטורונטו שבקנדה לעמיר, יליד ישראל, ופביאן בן-עזרא, ילידת מרוקו. המשפחה חזרה לישראל כששרן הייתה בת שנה. היא גדלה והתחנכה בכפר סבא, בצעירותה הייתה מעורבת במועצות התלמידים, הדריכה בתנועת הצופים, והתנדבה בעמותת "מלוא הטנא" בכפר סבא. למדה בתיכון כצנלסון ולאחר מכן במגמת תיאטרון בתיכון אנקורי ברעננה.
התגייסה בשנת 2002 לתפקיד לוחמת במשמר הגבול, סיימה טירונות קרבית רובאי 05, ושירתה בפלוגה כ"ב של משמר הגבול ירושלים בתקופת פיגועי ההתאבדות והאינתיפאדה השנייה. היא נשלחה לקורס מפקדי מג"ב וסיימה ניווטים בהצטיינות עם רובאי 07. נשלחה לשרת כמפקדת טירונים קרביים בבסיס מכמש וסמלת במשמר הגבול באזור ירושלים בזמן האינתיפאדה השנייה.
לאחר השירות הצבאי למדה שנה בארצות הברית והתגוררה באוסטרליה שש שנים, שם הוכשרה כאחות וטרינרית, עבדה בבית החולים לחיות "Bondi Vet", התנדבה בעמותה להצלת חיות בר ועבדה עם תושבים ועם עיריית סידני בפרויקטים לחילוץ חיות בר, טיפול בהן, שיקומן והחזרתן לטבע.
פעילות פוליטית
בנערותה הייתה שרן פעילה בסניף הכפר-סבאי של תנועת "שלום עכשיו". בשנת 2013 התמודדה למועצת העיר כפר סבא מטעם רשימת הליכוד. היא לא נבחרה למועצה אך הייתה חברה בוועדה לאיכות הסביבה של עיריית כפר סבא.
בשנת 2015 נבחרה בפריימריז למקום ה-31 ברשימת הליכוד לבחירות לכנסת העשרים, אך הליכוד זכה ב-30 מנדטים והיא לא נכנסה לכנסת.
ב-27 באוגוסט 2015 מינתה הממשלה את השר וחבר הכנסת דני דנון לשגריר ישראל באו"ם, והשכל נכנסה במקומו לכנסת. בכך הפכה לחברת הכנסת הראשונה ששירתה בשירות סדיר קרבי. היא כיהנה כחברה בוועדת החוץ והביטחון ובוועדת הפנים.
השכל כיהנה כיו"ר השדולה לרפורמה באונר"א בכנסת ה-20 ובכנסת ה-24. במסגרת תפקידה פעלה מול הממשל האמריקאי ומול המדינות התורמות לקיצוץ התקציבים לאונר"א. בכל הקשור לנושאים המדיניים היא פעילה בתחום ההסברה והמאבק בתנועת החרם על ישראל (BDS). היא הגישה הצעת חוק לסיפוח שטחי C בבקעת הירדן.
בנוסף פעלה לעצירת זיהום מי הים, הנחלים ומי התהום על ידי הרשות הפלסטינית. קיבלה את אות יקירת היישוב היהודי בעיר חברון, בשל פעילותה לפיתוחו. השכל השתייכה לאגף הליברלי בליכוד ולאחר מכן בתקווה חדשה וזכתה 8 פעמים ברציפות במקום הראשון ב"מדד החירות" של התנועה הליברלית החדשה. זכתה גם במקום הראשון ב"מדד הערכי" של מכון "בצדק" שנבנה לפי תוכן הצעות החוק הנוגעות לכלכלה ולחברה, לפי עמידה בשלושה קריטריונים מרכזיים: ערבות הדדית, אחריות אישית וחירות. תומכת באי הפללה של צרכני קנאביס ובהקלה בתנאי הרישיון לשימוש בקנאביס רפואי. תומכת בשוק חופשי כמפתח לשגשוג חברתי וכלכלי של מדינת ישראל, ויזמה שתי הצעות חוק לסגירת מועצת הדבש ומועצת הצמחים. בפברואר 2018 עברה בכנסת הצעת חוק של השכל שנועדה להפחית את הרגולציה בשוק הטלוויזיה ובכך לפתוח אותו לתחרות חופשית. ההצעה כונתה "חוק ערוץ 20" שכן הצילה את הערוץ מסגירה ואיפשרה לו לשדר חדשות. היא הביעה את התנגדותה לחוק המאגר הביומטרי, ובעקבות כך הודחה מהוועדה שניסחה את החוק. העבירה הצעת חוק אשר מחייבת גופים ציבוריים לפרסם דרכי יצירת קשר בדואר אלקטרוני ולא רק בפקס. השכל תומכת בשוויון זכויות מלא לקהילה הלהט"בית. שימשה כיו"ר השדולה הגאה בכנסת עד חודש יולי 2018, והתפטרה מתפקידה לאחר שהתקבל תיקון לחוק הפונדקאות אשר לא הכיל אבות יחידנים. בדירוג פעילות חברי הליכוד למען היהדות בכנסת העשרים, הגיעה למקום שלפני האחרון. בינואר 2018, בעקבות התנגדותה ל'חוק המרכולים' שניסתה הקואליציה לחוקק, עתר חבר מפלגתה דודי אמסלם לבית הדין של המפלגה בדרישה להדיחה מתנועת הליכוד, אך בית הדין דחה את העתירה ואף מתח ביקורת על עצם הגשתה. בדצמבר של אותה שנה מונתה השכל ליושבת ראש ועדת המשנה ליחסי חוץ והסברה.
חוקים שיזמה במהלך כהונתה בכנסת ה-20:
בפריימריז בליכוד לקראת הבחירות לכנסת העשרים ואחת שנערכו בפברואר 2019 הגיעה השכל למקום ה-22 ובשל כך הוצבה במקום ה-29 ברשימת הליכוד לכנסת ה-21. היא עלתה במיקום לאחר ההתפטרות של פנחס עידן שנדרש לתקופת צינון מהכנסת. הליכוד זכה ב-35 מנדטים והיא נבחרה לקדנציה שנייה בכנסת. בבחירות לכנסת העשרים ושתיים, הוצבה במקום ה-30 ברשימת הליכוד ונבחרה לקדנציה שלישית בכנסת. לקראת הבחירות לראשות הליכוד (2019) הייתה בין הח"כים היחידים שהודיעו על תמיכתם בגדעון סער לראשות המפלגה. היא שובצה באותו מקום גם לקראת הבחירות לכנסת העשרים ושלוש, ונבחרה לקדנציה רביעית בכנסת. בכנסת זו התמנתה לסגנית יושב ראש הכנסת, לחברת ועדת החוץ והביטחון מטעם סיעת הליכוד וליושבת ראש ועדת המשנה ליחסי חוץ.
ב-23 בדצמבר 2020, לקראת הבחירות לכנסת ה-24, הודיעה השכל על התפטרותה מהכנסת, פרישתה מתנועת הליכוד, והצטרפותה למפלגת "תקווה חדשה – אחדות לישראל" בראשות גדעון סער, והוצבה במקום החמישי ברשימה. לאחר שבבחירות קיבלה מפלגת תקווה חדשה כ-6 מנדטים, נכנסה השכל לכנסת.
הכנסת ה-24
בכנסת ה-24 כיהנה השכל כיו"ר סיעת תקווה חדשה, יו"ר ועדת החינוך, התרבות והספורט, יו"ר ועדת הרפורמה בקנאביס הרפואי, יו"ר השדולה לקידום היחסים עם הקהילות הנוצריות בעולם, יו"ר השדולה לשינוי המדיניות באונר"א, חברה בוועדת החוקה, חוק ומשפט וחברה בוועדת הכנסת.
יו"ר ועדת החינוך, התרבות והספורט
ביולי 2021 מונתה ליו"ר ועדת החינוך, התרבות והספורט, כיו"ר הוועדה פעלה במגוון נושאים:
יו"ר ועדת הקנאביס
השכל פעלה בתחום הקנאביס והקנאביס הרפואי, אך יוזמותיה בתחום זה לא הגיעו להשלמת החקיקה:
בבחירות לכנסת העשרים וחמש, הוצבה במקום ה-11 ברשימת "המחנה הממלכתי", הרשימה קיבלה 12 מנדטים ובכך הושבעה לכנסת בפעם השישית.
חיים אישיים
בשנת 2016 בעודה מכהנת כחברת כנסת נישאה לאייל הרפז. היא מנהלת אורח חיים טבעוני ומתגוררת בכפר סבא.
בדצמבר 2019 סיפרה על הקשיים בטיפולי פוריות שעברה במשך כארבע שנים, ובמאי 2020 הודיעה שנכנסה להריון. ב-18 באוקטובר 2020 נולדה לזוג בת וביולי 2022 ילדה תאומות.
הבחירות לראשות העבודה (1997)
הבחירות לראשות מפלגת העבודה נערכו ב-3 ביוני 1997 בין מתפקדי המפלגה. בבחירות ניצח אהוד ברק.
רקע
ההצבעה התקיימה שנה לאחר התבוסה של שמעון פרס בבחירות לכנסת הארבע עשרה ולראשות הממשלה. לאחר תבוסה זו, החליט פרס לא להתמודד לראשות המפלגה.
תוצאות
בבחירות השתתפו 69.2% מ-164,837 חברי המפלגה בעלי זכות בחירה. התוצאות היו:
תוכנית 9 מהחלל החיצון
תוכנית 9 מהחלל החיצון הוא מותחן מדע בדיוני שכתב וביים אדוארד ווד, ששודר לראשונה כסרט טלוויזיה בשנת 1957, ויצא לאקרנים בשנת 1959. עלילת הסרט מתרחשת בחלל החיצון, ועוסקת בניסיונות של חייזרים למנוע מתושבי כדור הארץ לפתח נשק השמדה המונית שעלול להרוס את היקום, דרך "תוכנית 9", תוכנית להקים לתחייה את המתים, כשדים זומבים. בשנת 1980 הוכרז כ"סרט הגרוע ביותר בעולם, של הבמאי הגרוע ביותר בעולם".
במקור הסרט נקרא "שודדי הקברים מהחלל החיצון", אך המממנים של הסרט שהיו נוצרים אדוקים סירבו שהסרט ייקרא כך, משום ששוד קברים הוא חילול הקודש בנצרות. הסרט נפתח במונולוג הזה:
"סרטו האחרון של בלה לוגוסי"
זמן קצר לפני שמת באוגוסט 1956, עבד בלה לוגוסי עם ווד על מספר רב של פרויקטים, שרבים מהם לא מומשו, ולא היו קשורים ל"תוכנית 9". בין הסצנות שלהן לוגוסי הצטלם: בכי בהלוויה, הליכה בחזית ביתו של טור ג'ונסון לאור יום, הליכה באופל הלילה ועמידה על רקע תפאורות של קברים, בתפקידו המפורסם ביותר כדרקולה. כאשר לוגוסי מת, הפרויקטים הללו נגנזו וכל תיעוד להם אבד, לבד מהסצנות שצוותו ל"תוכנית 9".
No Lo Trates
No Lo Trates (באנגלית: Do Not Try, ובעברית: אל תנסה) הוא סינגל שהוקלט על ידי הראפר פיטבול, ביחד עם זמרת הרגאטון הדומיניקנית נאטי נטשה ודדי יאנקי. השיר יצא לאור ב-26 באפריל 2019, כסינגל המוביל מתוך אלבומו של פיטבול, , על ידי חברת התקליטים מר. 305 רקורדס.
רקע וכתיבה
השיר נכתב על ידי פיטבול, נאטי נטשה, דדי יאנקי, ג'ימי ג'וקר, איג'יי ג'וניור ופזמונאים נוספים. תחילה, פרסם יאנקי ביחד עם פיטבול הצצות מתוך השיר ברשתות החברתיות. לבסוף, ב-26 באפריל 2019, פרסמה נטשה בטוויטר שלה את עטיפתו של הסינגל. לאחר יציאתו של השיר, הופץ לו גם וידאו קליפ נלווה.
באפריל 2020, עלתה על הפרק סוגיה בין יאנקי לאשתו, תוך שהשיר "No Lo Trates", היה חלק מהמאורע.
וידאו קליפ
הווידאו קליפ המלא שיצא עבור השיר הועלה לערוץ היוטיוב של פיטבול ב-6 במאי 2019, כמה ימים לאחר שיצא כסינגל. לאורכו של הקליפ, ניתן לראות את פיטבול, נטשה ויאנקי כשהם רוקדים ושרים במועדון לילה. ישנן סצנות שצולמו בבר ובהן ניתן לראות את השלושה רוקדים ושרים, כשרקדני ליווי נמצאים מסביבם.
נכון לספטמבר 2021, מונה הצפיות של הקליפ עומד על כ-250 מיליון צפיות.
מעצם
מַעֲצֵם (באנגלית: Enhancer) הוא מקטע DNA קצר, המשמש להגברת תיעתוק של גנים באופן ספציפי לסוג התא ולזמן ההתפתחותי. המעצם בדרך כלל אינו ממוקם בסמוך לגן המטרה שלו, ולכן על מנת שיוכל לפעול, הכרומטין (ה-DNA והחלבונים העוטפים אותו) מתקפל כך שהמעצם יגיע לסביבת הקדם (פרומוטור) של גן המטרה. המעצם אינו מתאפיין ברצף נוקלאוטידים ספציפי המבדיל בינו לבין אלמנטים אחרים בגנום, אלא על ידי שינויים אפיגנטיים (מודיפיקאציות). שינויים אלה מאפשרים יצירת זמינות (פתיחת) הכרומטין באזור המעצם וקישור של גורמי תיעתוק שמסייעים בבקרת התיעתוק של גן המטרה.
היסטוריה
המעצם הראשון בבני אדם התגלה בשנות ה-80 של המאה ה-20 בעת המחקר של בקרת משפחת גני הגלובין בחולת בטא-תלסמיה. בטא-תלסמיה היא מחלה תורשתית רצסיבית הנגרמת כתוצאה ממוטציות בגן המקודד לחלבון בטא-גלובין, המובילה לייצור מופחת של השרשרת החלבונית מסוג בטא - אחת משתי השרשראות החלבוניות (אלפא ובטא) המרכיבות את חלבון ההמוגלובין. החולים בבטא-תלסמיה סובלים מפגיעה בתאי הדם האדומים ובנשיאת החמצן אל תאי הגוף. בשנת 1989 תוארה חולת בטא-תלסמיה אשר נולדה להורים שלא נושאים את המוטציות בגן הבטא-גלובין, ממצא המצביע על כך שהחולה נושאת מוטציה חדשה (de-novo mutation). אנליזה שהתבצעה על הגנום של החולה חשפה חֶסר של מקטע DNA הממוקם לפני (בכיוון '5), אך לא בסמיכות, לגן הבטא-גלובין, ולכל משפחת גני הבטא גלובין. הירידה בייצור בטא-גלובין וכל הגנים ממשפחת הבטא גלובין (אפסילון, גמא ודלתא) והופעת תסמיני המחלה הובילו להבנה, שמקטע ה-DNA החסר משמש כאזור בקרה, והוא מעודד את התיעתוק של הגן המקודד לבטא-גלובין. כיוון שהמקטע היה מעורב בביטוי משפחת גני הגלובין ובקביעת התזמון של ביטויים במהלך ההתפתחות העוברית הוא זכה לכינוי locus control region ומאוחר יותר – מעצם על (super enhancer).
מיקום
בשונה מהקדם (פרומוטור) הממוקם בסמיכות ולפני גן המטרה (בכיוון '5), המעצם יכול להימצא כמעט בכל מקום בגנום, לרבות אזורים מקודדים (אקסונים), אינטרונים ובין גנים. ברב המקרים הידועים, המעצם מופיע על אותו כרומוזום כמו גן המטרה שלו (בכיוון '5 או '3), ואך לעיתים הוא ממוקם על כרומוזום שונה. לעיתים קיימות בגנום קבוצות מעצמים המעודדות את ביטוי גן המטרה בזמן או ברקמה ספציפיים הנמצאים בסמיכות זה לזה על רצף ה-DNA; קבוצות המעצמים יכולה לבקר את ביטוי אותו הגן בזמן או ברקמה שונים יכולים להיות מקובצים במיקום גנומי אחר. בנוסף, ניתן למצוא בגנום אזורים המכילים מעצמים רבים וסמוכים המבקרים את ביטויים של גנים שונים. אזור כזה מכונה מעצם-על (למשל הדוגמה של בקרת גני הבטא גלובין).
מנגנוני פעילות
פעילות המעצמים בגנום חיונית לתפקוד התא, והיא ספציפית לזמן במהלך ההתפתחות העוברית, או לרקמה. כלומר, אם רצף מסוים מתפקד כמעצם ברקמה ספציפית המודיפיקציות האפיגנטיות האופייניות למעצם יופיעו על גבי ההיסטונים והאזור הגנומי הרלוונטי רק באותה הרקמה. באותו אופן, אם מקטע DNA מתפקד כמעצם בזמן התפתחותי מסוים, אותן המודיפיקציות יופיעו רק באותו שלב התפתחותי. להלן מספר דוגמאות:
קישור גורמי תיעתוק לרצף המעצם
על מנת שמעצם יוכל לבקר את תיעתוק גן המטרה שלו, חלבונים גורמי תיעתוק צריכים להיקשר אליו, ולגרום לקיפול פיזי וקירוב של המקטע בגנום המכיל את המעצם אל הקדם של גן המטרה (ראו מטה). קיימים שלושה מודלים לקישור גורמי תיעתוק למעצם והפעלתו:
אינטראקציות בין המעצם לקדם
כיוון שהמעצם אינו נמצא בסמוך לקדם של גן המטרה שלו, יש צורך בתקשורת ישירה ביניהם כדי להוליך לבקרת תיעתוק הגן. כאמור למעלה, ברוב המקרים דרוש קיפול פיזי של הכרומטין, כך שהמעצם יגיע לסביבת הקדם של גן המטרה. קיימים ארבעה מודלים לאינטראקציות בין המעצם לקדם (איור 4):
עם זאת, קיימות עדויות לכך שהמעצם לא חייב לבוא במגע פיזי עם הקדם, אלא מרחק של 100–300 ננומטרים ביניהם מספיקים כדי לבקר תיעתוק. המרחק בין אתרי הבקרה בגנום מאפשר את היווצרותם של אזורים בגנום בהם ישנן רמות תיעתוק גבוהות המכונים "מרכזי תיעתוק", והם עשירים באזורי בקרה וגורמי שעתוק. בצורה זו מעצם אחד מסוגל לבקר מספר קדמים, וקדם אחד יכול לעבור בקרה על ידי מספר מעצמים בו זמנית, או תוך פרק זמן קצר.
שימור הרצף
אף על פי שמעצמים מתאפיינים במודיפיקציות אפיגנטיות ייחודיות לזמן ולרקמה ולא ברצף נוקלאוטידים קבוע המבדיל בינם לבין אלמנטים אחרים בגנום, קיימת חשיבות מסוימת לשימור הרצף הספציפי של המעצמים השונים. העיקרון לפיו אזורים בעלי תפקיד בגנום נמצאים תחת לחצי ברירה טבעית (סלקציה מטהרת) עשוי לעיתים להצביע על כך שאזור שמור בגנום באזור לא מקודד מתפקד כמקטע בקרתי, ופעמים רבות כמעצם. למשל, מקטע שמור באזור לא מקודד בגנום שלא אופיין כבעל תפקיד בעבר, נמצא כמעצם של הגן STIL בתאי עצב, המשחק תפקיד בבקרת ההפרדה של הכרומוזומים במהלך חלוקת התא. דוגמה נוספת היא אוסף של מקטעים שמורים ולא מקודדים שנמצאו כמעצמים של הגנים IL4, IL5 ו-IL13 הפועלים במערכת החיסון.
Enhancer Assay
שיטה המשמשת לבחינת הפעילות בבעלי חיים ובתאים (in vivo) של מקטעים המועמדים לתפקד כמעצמים.
תחילה יש לזהות את הרצפים המועמדים בזמן וברקמה המתאימים לפי המודיפיקציות האפיגנטיות שלהם. על מנת לזהות אזורי כרומטין פתוחים ניתן להשתמש בשיטת ATAC-seq (אזורי הכרומטין הנגישים ניתנים לזיהוי על ידי פעילות של אנזים רקומביננטי המסוגל לחתוך אזורים לא מוגנים על ידי חלבונים - אזורי כרומטין פתוחים). על מנת לזהות את חלבוני היסטון 3 הנושאים קבוצת אצטיל (H3K27ac) ניתן להשתמש בשיטת ChIP-seq המשמשת לאיתור אינטראקציות בין DNA לחלבונים תוך שימוש בנוגדן ספציפי לחלבון והמודיפיקאציות שלו.
את המקטעים המועמדים משבטים לפלסמיד יחד עם קדם מינימלי (כשלעצמו אינו מספיק על מנת לבקר תיעתוק) וגן דווח. את הפלסמידים מזריקים לביצית מופרית של דג זברה או של עכבר ועוקבים אחר ביטוי גן הדווח. דפוס הביטוי של גן הדווח ברקמה ובזמן תהליך ההתפתחות העוברי יכול ללמד על הפעילות של הרצף כמעצם.
אמנם השיטה נוחה לביצוע, אך היא מתעלמת מהמרחק הפיזי בין המעצם לבין הקדם, ולא מספקת מידע אודות גן המטרה של המעצם.
Chromosome conformation capture
מספר שיטות למציאת אינטראקציות בין אזורים שונים בגנום המבוססות על קיבוע (פיקסציה) של הכרומטין, חיתוכו למקטעים קטנים, ליגציה של אזורים סמוכים פיזית והסרת הפיקסציה של הכרומטין. השיטות משמשות למציאת סוגים שונים של אינטראקציות, ולכן קיים שוני ביניהן בשלבים שלאחר הליגציה. אופי שאלת המחקר ישפיע על בחירת השיטה:
ריקרדו הורטאדו
ריקרדו חאבייר הורטאדו (באנגלית: Ricardo Javier Hurtado; נולד ב-22 באוגוסט 1999) הוא שחקן אמריקאי. הוא ידוע בתפקידו בסדרת הטלוויזיה "רוק בבית הספר" ברשת ניקלודיאון  ובתפקידו בסדרה "משמר מאליבו" של נטפליקס.
ראשית חייו
הורטאדו נולד במיאמי, פלורידה, למוזיקאי ריקארדו הורטאדו ואופליה רמירז, שניהם מניקרגואה. בגיל שנה הוא עבר לאטלנטה עם הוריו.
קריירה
הורטאדו החל לשחק בשנת 2016, והופיע לראשונה בסדרת הטלוויזיה של ניקלודיאון, "רוק בבית הספר" בתפקיד פרדי, יחד עם ג'ייד פטיג'ון.
הוא גילם את טיילר גוסארד בסדרת הטלוויזיה "משמר מאליבו".
בשנת 2021 לוהק הורטאדו לתפקיד בסרט בהפקת נטפליקס, בלילות הקיץ.
חיים אישיים
בנובמבר 2020 הוא הודיע על אירוסיו לחברתו זוזו הולנד.
נונו טבארש
בנפיקה ליסבון
טבארש נולד בליסבון שבפורטוגל להורים מכף ורדה. הוא גדל במחלקות הנוער של קאסה פיה, ספורטינג ליסבון ובנפיקה ליסבון. ב-27 באוקטובר 2018 ערך את הופעת הבכורה שלו בקבוצת המילואים של בנפיקה ליסבון, במסגרת הליגה הפורטוגלית השנייה.
ב-4 באוגוסט 2019 ערך טבארש את הופעת הבכורה שלו בקבוצה הראשונה של המועדון, בניצחון 5-0 על ספורטינג ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגה, בניצחון 5-0 על פאסוס די פריירה במסגרת המחזור הראשון לעונת. במשחק זה הבקיע את שערו היחיד במדי הקבוצה, וכן בישל שני שערים.
בסך הכל ערך טבארש 41 הופעות רשמיות במדי הקבוצה.
ארסנל
ב-10 ביולי 2021 חתם טבארש בארסנל מהפרמייר ליג. ב-13 באוגוסט הוא ערך את הופעת הבכורה שלו במועדון, כשהחליף את קאלום צ'יימברס בהפסד 2-0 לברנטפורד במסגרת מחזור הפתיחה של עונת 2021/2022 בפרמייר ליג. ב-23 באפריל 2022 הבקיע את שער הבכורה שלו במדי המועדון, בניצחון 3-1 על מנצ'סטר יונייטד בסמגרת המחזור ה-34 בליגה.
ב-30 ביולי 2022 הושאל לאולימפיק מרסיי מהליגה הצרפתית. בהופעת הבכורה, ב-7 באוגוסט כבש שער בכורה בניצחון 4–1 על סטאד ריימס.
קריירה בינלאומית
טבארש הוא חלק מסגל נבחרת פורטוגל עד גיל 21.
הליגה האוקראינית השנייה
הליגה האוקראינית השנייה (באוקראינית: Друга Ліга) היא ליגת הכדורגל השלישית בחשיבותה באוקראינה. הוקמה בשנת 1996 ומנוהלת על ידי ליגת הכדורגל המקצוענית של אוקראינה (Професіональна футбольна ліга)), הארגון המנהל את הליגה האוקראינית הראשונה והליגה השנייה.
עלייה וירידה
הקבוצות שסיימו בשני המקומות הראשונים עולות אוטומטית לליגה הראשונה ומחליפות אותן שתי הקבוצות שסיימו אחרונות בליגה הראשונה. הקבוצה שסיימה במקום השלישי בליגה השנייה משחקת משחק פלייאוף מול הקבוצה שסיימה במקום השש עשרה בליגה הראשונה. שלוש הקבוצות שסיימו אחרונות יורדות לליגות האזוריות בעוד ששלוש הקבוצות שעלו מהליגות האזוריות מחליפות אותן.
הענקים של מונטה פראמה
הענקים של מונטה פראמה (באיטלקית: Giganti di Mont'e Prama) הם פסלי אבן עתיקים בסרדיניה, איטליה, שנוצרו בתקופת התרבות הנוראגית. פסלים אלו נמצאו במרץ 1974, על קרקע חקלאית ליד מונטה פראמה. גובה הפסלים נע בין 2 ל-2.5 מטרים.
לאחר ארבעה חפירות ארכאולוגיות, שבוצעו ב-1975–1979, נמצאו כ-5,000 חלקים של הפסלים, כולל 15 פסלי ראש, ו-22 פסלי פלג הגוף העליון. לאחר מציאתם, כל החלקים אוכסנו למשך 30 שנה במאגרים של המוזיאון הארכאולוגי הלאומי של קליארי, אם כי חלק מאותם חלקים הוצגו במוזיאון עצמו. לצד הפסלים, נמצאו עוד מספר מבני נוראגה ומספר אבני קודש.
על הפסלים מבוצע שיקום ארכאולוגי מאז 2005, בתקציבו של המשרד לפעילויות ומורשת תרבותית ואזור סרדיניה. הפסלים נגישים לציבור מאז נובמבר 2011.
על פי הערכות, שברי הפסלים הגיעו מ-44 פסלי ענקים, כאשר 25 מהם כבר שוחזרו, בנוסף ל-13 מבני נוראגה ששוחזרו. כמו כן, לא בוצע שחזור על 3 פסלים ו-3 מבני נוראגה.
מגלן שחור-ראש
אִיבִּיס שְׁחֹר רֹאשׁ או מגלן שחור-ראש (שם מדעי: Threskiornis melanocephalus) הוא מין של עוף מים מתת-משפחת המגלנים החי בדרום אסיה ודרום-מזרח אסיה, מזרחה עד יפן, הפיליפינים ואינדונזיה. חלק מהאוכלוסיות נודדות למרחק קצר. הוא חי באזור הטרופי והסובטרופי של אסיה באזורי ביצות, אגמים, בריכות, שדות אורז וחופים ולעיתים הוא חי בקרבה למגורי האדם.
המגלנים מקננים רק בעונת הגשמים, ולעיתים גם בתקופת המונסון הטרופי. הקן נבנה על ענפים נמוכים ומיוצר מענפים בתוספת עשב וחוטים. המגלנים מקננים בקבוצות גדולות, שלעיתים מקננות בצמוד לאנפות. המגלנים ניזונים בתנועת סינון מהירה וחוטפים מהמים סרטנים, דגים, צפרדעים וחרקים.
מחמוד עבאס חילמי
מחמוד עבאס חילמי (1938 – 11 במאי 1966), היה טייס, ומדריך טיס בדרגת סרן בחיל האוויר המצרי, אשר ערק לישראל כשהוא מטיס מטוס אימונים מדגם יאק-11, מתוצרת החברה הרוסית לייצור כלי טיס יאקובלב. עבאס הוצא להורג על ידי שלטונות מצרים, בבית הכלא בקהיר, ב-11 במאי 1966.
העריקה
ב- 19 בינואר 1964 בבוקר, התגלו על מסכי המכ"ם של חיל האוויר שלושה מטוסים מצרים (2 מדגם מיג 17 ו-1 מדגם יאק-11). חיל האוויר הזניק אל מול המטוסים המצרים שני מטוסי יירוט ישראליים. כאשר הגיעו המטוסים המצרים לקרבת הגבול, פנו שני המיגים חזרה לעבר מצרים, ואילו מטוס היאק שנשא על גופו את סמל חיל האוויר המצרי, ואת דגל קע"ם, המשיך לעבר ישראל.
את היאק-11, הטיס מחמוד עבאס חילמי, לאחר שתכנן את המעשה במשך כחודשיים. חילמי היה בן הזקונים של אם קשישה המתגוררת בקהיר, ולה עוד שתי בנות המבוגרות מאחיהן הטייס. חילמי, בעל ותק טיסה של 7 שנים, החל את הקריירה שלו כטייס בשנת 1957, ועבר קורס להטסת מטוסי סילון בצ'כוסלובקיה. השתתף כטייס במלחמת האזרחים של צפון תימן, בזמן שמצרים בהנהגת גמאל עבד אל נאצר תמכה במורדים, ולאחרונה היה מדריך טיסה באקדמיה של חיל האוויר המצרי שבסמוך לעיר בילביס.
עבאס תכנן את עריקתו במשך כשמונה שבועות, הוא קבע את יום הטיסה ליום אחד לאחר שהסתיימה ועידת הפסגה הערבית הראשונה, שהתקיימה בקהיר, וכל ראשי המדינות, מלכים ונשיאים, המריאו עם מטוסיהם הפרטיים מקהיר בחזרה למדינותיהם. ביום זה כך קיווה, איש לא ישים את ליבו למטוס קטן הטס לכיוון ישראל.
הוא ניצל את היותו מדריך טיסה כדי ליטול את המטוס מבית הספר לטיסה, ולממש את כישוריו לטיסה נמוכה מתחת לרדאר, כאשר הוא לוקח בחשבון את העובדה שהמטוס הוא בעל מכל דלק גדול, ועשוי לשהות באוויר מרחקים ארוכים. כמו כן הוא בנה על כך שטייסים אחרים שיראו אותו, יחשבו כי מדובר בטיסת אימון של פרח טיס. ואכן להערכתו של עבאס שני המיגים המצרים שדלקו אחריו, עשו זאת, כי חשבו שמדובר בפרח טיס הטס בטעות לכיוון ישראל, ובכוונתם היה להעמידו על טעותו. ברגע שראו הטייסים המצרים את מטוסי היירוט הישראלים, הם נטשו את המרדף אחר המטוס, ושבו כלעומת שבאו.
בישראל
טייסי מטוסי היירוט, אשר הבחינו כי הטייס הוריד את גלגלי המטוס, והוא מתכוון לבצע נחיתה, ליוו אותו אל שדה התעופה בחצור. חילמי הנחית את המטוס, וקצין המבצעים של שדה התעופה בליווי קבוצת חיילים, התקרבו אליו, והורו לו לעצור, כאשר קצין המבצעים מזנק על כנף המטוס. הטייס פתח את הדלת, השיב בחיוב על השאלה האם הוא דובר אנגלית, הזדהה, מסר כי הגיע מרצונו החופשי וכי הוא מבקש מקלט מדיני בישראל.
עבאס חילמי הועבר למועדון הקצינים בבסיס, ומשם נלקח לביתו של מפקד הבסיס, איתו סעד סעודת צהריים. לאחר מכן נחקר, מסר את פרטיו האישיים, וביקש מקלט מדיני. בערב התקיימה בחצור מסיבת עיתונאים בהשתתפות דובר צה"ל אריה שלו והטייס, אשר דיבר בכנות ובביטחון, בחר על אלו שאלות להשיב בהרחבה, ועל אלו לסרב לענות. הוא טען שבחר לערוק מסיבות פוליטיות, אך לא פירט מהן הסיבות. הוא גם לא הבהיר אם בכוונתו להישאר לחיות במדינת ישראל, או לא.
תגובות
לעריקתו של הטייס ניתן ביטוי רב בתקשורת העולמית. תאגיד השידור הבריטי, תחנות השידור האמריקאיות והרדיו הצרפתי הבליטו את הידיעה, חזרו עליה בכל מהדורת חדשות, ובכל פעם הוסיפו פרטים חדשים. העיתונים פרסמו את הידיעה בהרחבה בעמודים הראשיים, ועיתוני צרפת קשרו את האירוע לוועידת הפסגה הקהירית שהסתיימה לא מכבר, וכן לחוסר שביעות רצונם של קציני צבא מצרים מהמעורבות במלחמת האזרחים בתימן. עיתוני מצרים פרסמו את הודעתה של ממשלתם, כי מטוס של חיל האוויר המצרי נעלם מחמת מזג אוויר גרוע.
סוף דבר
חילמי שהה בישראל כ-6 חודשים. במהלכם, עבר לבקשתו השתלמות בהטסת מטוסי נוסעים, ולמד ספרדית. הוא קיווה שכך יוכל למצוא תעסוקה, כטייס אזרחי, בכל ארץ בה יבחר להתגורר. מדינת ישראל ארגנה עבורו זהות חדשה, והוא נשלח לארגנטינה, להתחיל חיים חדשים.
עריקתו של חילמי לישראל, היחס ההוגן שקיבל בה, וכן הפרסום העולמי הרב לו זכתה הפרשה, הסב למצרים נזק רב. יוקרת הצבא המצרי ניזוקה, והמורל של טייסי חיל האוויר המצרי נפגע קשות. שלטונות מצרים לא חסכו מאמצים לאתר את חילמי, כדי להביאו למשפט ראווה במצרים ולשקם את הכבוד הלאומי.
ב-27 ביוני 1964, דיווח רדיו קהיר, בפינתו בשפה העברית, בשם העיתון אל-אהראם, כי הטייס המצרי פנה ביוזמתו לשגרירות מצרים, והסגיר את עצמו לידי אנשיה, וכי כעת הוא נחקר במצרים. באותו יום נמצאה מושלכת בבואנוס איירס גופת אדם כרותת ראש.
שתי עובדות אלו יצרו חרושת של שמועות. עיתונאים זרים העריכו כי העיתון אל-אהראם נחפז להודיע על כך שחילמי הועבר למצרים, וכיוון שכך נבצר מהמצרים להעביר את הטייס שנחטף על ידי סוכניהם למצרים, והם רצחו אותו בארגנטינה. כחיזוק לטענתם הם הצביעו על כך שהעיתון המצרי דיווח על ההסגרה, פעם אחת בלבד ולא חזר על הדיווח. העיתונאים הסיקו שהגופה שנמצאה היא גופתו של חילמי.
בפועל, אכן הועבר חילמי על ידי הסוכנים המצריים בארגנטינה לקהיר, שם נשפט והוצא להורג, לאחר שנשיא מצרים חתם על גזר הדין ואשרר אותו. את הידיעה על ההוצאה להורג דחו המצרים, ופרסמו אותה רק ב-10 במאי 1966 יום הגעתו של ראש ממשלת ברית המועצות, אלכסיי קוסיגין לביקור במצרים.
בית הכנסת בליסבון
בית הכנסת "שערי תקווה" בליסבון הוא בית כנסת פורטוגזי היסטורי הממוקם בפרגזיה (רובע) סנטו אנטוניו, בעיר ליסבון.
היסטוריה
יהודים התגוררו בליסבון לפחות מאז ימי הביניים, וכבר אז היוו קהילה גדולה. עם גירוש ספרד בשנת 1492, קיבל לארצו מנואל הראשון, מלך פורטוגל מעל 150,000 מיהודי ספרד, המגורשים. בכך הפכו יהודי פורטוגל למיעוט עצום ממדים, כפי הנראה כחמישית (20%) מתושבי הממלכה. בחמש השנים הראשונות לקליטתם בפורטוגל קיבלו היהודים יחס טוב יחסית למה שזכו בספרד, והקהילה היהודית הגדולה פרחה. אך הקהילה ספגה מכה גדולה בשנת 1497, כאשר צו של המלך מנואל הראשון הורה לכל היהודים להתנצר, תחילה בהסכמה, ובהמשך הוטבלו לנצרות בכפייה. כל בתי הכנסת בליסבון הוחרמו על ידי המלך והועברו למסדרים דתיים נוצריים. הנוצרים החדשים, ("cristãos novos"), אותם יהודים שהומרו לנצרות בכפייה, היו בסכנה קבועה של רדיפה. בשנת 1536 הוקמה האינקוויזיציה הפורטוגזית שתפקידה היה לחקור ולתפוס נוצרים העוברים על חוקי הנצרות ומקיימים דת אחרת (יהדות). יהודים לשעבר שהואשמו על ידי האינקוויזיציה כי הם מאמינים בבדת היהודית או מקיימים את מצוות היהדות בסתר, נשפטו, רובם המוחלט נמצאו אשמים ודינם נגזר למוות. בסופו של דבר לא היו יהודים גלויים בפורטוגל עד המאה ה-19. בראשית המאה ה-19 בוטלה האינקוויזיציה הפורטוגלית כחוק ויהודים ספרדים מאזורי מרוקו וגיברלטר, בעיקר סוחרים, החלו לנדוד לליסבון ואזורים אחרים בפורטוגל. עם זאת, במהלך כל המאה ה-19, לא היה לקהילה היהודית הקטנה בליסבון בית כנסת רשמי וחבריה נאלצו לחגוג את טקסיהם הדתיים בבתים פרטיים.
הקמת בית הכנסת היהודית התרחשה בסוף המאה ה-19. במשך רוב המאה לא הייתה הסכמה מצד בית המלוכה הפורטוגלי להקמת בית כנסת. בקשה רשמית להקמת בית הכנסת נעשתה ב־4 במרץ 1897. מטעם הקהילה היהודית הוקמה ועדה רשמית שתמליץ על מיקום ואופי הבניה. קבלת האישורים ארכה כארבע שנים.
ב־23 באוגוסט 1901 נחתם הרישיון לרכישת הקרקע לאורך רחוב אלכסנדר הרקולאנו. בשנת 1902 נרכשו האדמות, האדמות נתרמו לקהילה היהודית בליסבון, ותוכנית בית הכנסת פותחה על ידי האדריכל מיגל ונטורה טרה (1866-1919). התוכנית הציעה מרחב שיאפשר ל-400 גברים ו-200 נשים לחגוג את פולחן הדת שלהם. ב־25 במאי הונחה אבן הפינה להקמת הבניין על ידי אברהם הלוי. בית הכנסת נחנך ב־18 במאי 1904, לאחר עבודתם של הבונים פריירה דה קמפוס, והיה בית הכנסת הראשון שהוקם בפורטוגל, מאז סוף המאה ה-15.
בשנת 1940 הוקמה ועדה לאיסוף כספים לתיקון הגג, שהוקם מחדש בשנת 1948. תוכנית פותחה על ידי האדריכל קרלוס ראמוס לתיקון בית הכנסת. במאי 1949 נפתח בית הכנסת מחדש, במהלך טקס חגיגי בהשתתפות הרב הראשי של פריז, יעקב קפלן.
בדצמבר 1995 הוצע הבניין כמניין מורשת עולמית, בהיותו בית הכנסת הראשון שנבנה בפורטוגל, מאז הופסק יישוב היהודים בה.
טקס חגיגי לציון 100 שנות בנייתו נחגג בדצמבר 2004. נשיא פורטוגל ז'ורז'ה סמפאיו והרב הראשי הספרדי בישראל שלמה עמר היו בין הדוברים.
הקהילה היהודית הדתית בליסבון היא קטנה ביותר, ואין בה מספר מספיק של תושבים על מנת לקיים תפילות בימי חול. בבית הכנסת מתקיימות תפילות בשבתות, במניין ובו כ-20 מתפללים, רובם תיירים יהודים ולא מקומיים.
ארכיטקטורה
בית הכנסת ממוקם בנוף אורבני, מוסתר בתוך הבלוק שמאחורי גדר וקיר, שקוע בבניין אלכסוני מהרחובות. החזית המרכזית של בית הכנסת פונה לחצר פנימית, שכן החוק הפורטוגלי במאה ה-19 אוסר על מקדשים דתיים שאינם קתולים לפנות לרחוב.
ונטורה טרה הגה מקדש בסגנון שילוב נאו-ביזנטי ונאו-רומנסקי, בקנה אחד עם ארכיטקטורת בית הכנסת המתאימה לאדריכלות נאו-מורית. בית הכנסת הוא מבנה מלבני, סימטרי, המכוון מערבה למזרח לכיוון ירושלים, עם חללים פנימיים בשפע, חללי תמיכה אחוריים וחיצוני לכיוון שטח מוגבה.
החזית העיקרית של בית הכנסת כוללת את היסודות, הפינות והאבנים הדקורטיביות באבן, עם חלונות מלבניים ממוסגרים בסריגים גאומטריים. שלושת הרשמים מחולקים בין קומה שנייה לשלישית על ידי אפריז, המחלק חלונות מלבניים משלושה חלונות מעוגלים בגבעון. הפתח הראשי כולל אכסדרה דמויי גותי ופתח צדי פילסטרים, המשמשים את חברי הקהילה, ואילו בחזית הצד השמאלית יש גישה נוספת של נשים. החזית האחורית כוללת שלושה חלונות בקשת, עם שני חלונות מלבניים משני הצדדים.
הכניסה מורכבת מאולם אולם אולם תמיכה, עם גישה למרתף (מיקום חדרי הרחצה והמקווה) וגישה לקומות העליונות ולגלריה. האגף (מימין לחזית הראשית) מתחבר לגלריה השנייה, דירה ומשתלב (במערב) עם חדרי הרחצה.
הפנים כולל שלושה אלמנטים. באמצע המקדש נמצא אגף מרכזי המשתרע על פני שלוש הקומות ועל ידי כנפיים רוחביות המחולקות על ידי עמודים וגלריות. אל הקיר הקדמי, נמצא הבימה והשקמה המוגבהת שבמרכז, שם מקומם של הקצינים שלמעלה מחמש מדרגות הוא המקדש בו ממוקמים גלילי התורה. משני הצדדים ומכוונים למרכז מושבים לגברים, ואילו מושבי הנשים ממוקמים בגלריות המעולות.
סלים בן עאשור
סלים בן עאשור (בערבית: سليم بن عاشور; בצרפתית: Selim Benachour; נולד ב-8 בספטמבר 1981 בפריז, צרפת) הוא כדורגלן עבר צרפתי-תוניסאי ששיחק בעמדת הקשר, וכיום מאמן קבוצת פורסטה סוצ'אבה מהליגה הרומנית השלישית.
קריירת מועדונים
בן עאשור התחיל את הקריירה שלו בפריז סן-ז'רמן. בשנת 2001 עלה לבוגרים ונשאר במועדון עד לשנת 2005 במהלכם הושאל פעמיים בשנת 2002 למרטיג ובשנת 2003 לטרויה.
בשנת 2005 הוא עזב את פריז ועבר לויטוריה דה גימארייש הפורטוגלית, שנה לאחר מכן חתם ברובין קאזאן, ובשנת 2008 עזב את אירופה לאל-קאדסייה מכווית.
בקיץ 2009 חתם במאלגה לשנתיים. לאחר שנה איחר המועדון לרשום אותו בהתאחדות ומשום כך נאלץ לעזוב את המועדון. ב-21 בינואר 2011, הוא חזר לפורטוגל וחתם במאריטימו.
ב-16 ביוני 2012, בן עאשור חתם על חוזה לשנתיים עם המועדון הקפריסאי אפואל ניקוסיה. ב-23 באוגוסט 2012, הוא כבש את השער הראשון שלו באפואל נגד נפטצ'י באקו במסגרת מוקדמות הליגה האירופית במשחק שהסתיים בתיקו 1-1. בהמשך זכה עם המועדון בשתי האליפויות, בסוף עונת עזב את הקבוצה. ב-28 ביולי 2015 חתם במומביי סיטי ההודית.
קרייה בינלאומית
בשנת 2002 זומן בן עאשור לסגל נבחרת תוניסיה לקראת גביע אפריקה לאומות 2002 מאחר שלבן עאשור שורשים תוניסאים. בן עאשור היה עם הנבחרת גם במונדיאל 2002, גביע אפריקה לאומות 2004 בו זכתה תוניסיה, גביע הקונפדרציות 2005 ומונדיאל 2006. בשנת 2010 פרש מהנבחרת אחרי שצבר 44 הופעות וכבש 2 שערים.
נאואירו אחמאדה
נאואירו אחמאדה (בצרפתית: Naouirou Ahamada; נולד ב-29 במרץ 2002) הוא כדורגלן צרפתי המשחק בעמדת הקשר בקריסטל פאלאס מהפרמייר ליג.
קריירה
אחמאדה נולד בצרפת והוא ממוצא קומורי ומלגשי.
ב-5 באוקטובר 2020 החתימה שטוטגרט את אחמאדה בהשאלה עד סוף העונה עם אופציה לרכישה מיובנטוס. ב-1 ביולי 2021, האופציה מומשה והמועדון החתים אותו לצמיתות. ב-6 בינואר ערך הופעת בכורה בבונדסליגה בתבוסה 2–5 לבאייר לברקוזן. ב-7 באוגוסט 2022 כבש שער בכורה בתיקו 1–1 עם ר.ב. לייפציג.
ב-31 בינואר 2023 חתם אחמאדה על חוזה לשלוש שנים וחצי על ידי קריסטל פאלאס מהפרמייר ליג תמורת 9.7 מיליון פאונד. הוא ערך את הופעת הבכורה שלו במועדון ב-4 בפברואר בהפסד 1–2 למנצ'סטר יונייטד.
טורקיה טופ 20 (בין-לאומי)
טורקיה טופ 20 (בין-לאומי) (באנגלית: Türkiye Top 20; משמעות: Turkey Top 20) היה מצעד פזמונים בטורקיה, שדירג בתוכו סינגלים ושירים בינלאומיים והיה למצעד השירים הבין-לאומיים הרשמי של המדינה. מצעד הפזמונים פורסם על ידי בילבורד טורקיה ונסגר בשנת 2010.
רקע
המצעד פורסם על ידי בילבורד טורקיה מנובמבר 2006 ועד שנת 2010. מצעד הפזמונים התפרסם מדי שבוע באתר הרשמי של בילבורד טורקיה, תוך שהייתה מהדורה פיזית של העיתון. בספטמבר 2009, התפרסם המצעד מדי חודש, עד לסגירתו המלאה בשנת 2010.
נכון ל-2020, עמוד הטוויטר הרשמי של MusicTopTR, מפרסם מדי שבוע את שלושת השירים הבינלאומיים המצליחים ביותר במדינה.
סכסוך נגורנו קרבאך
סכסוך נגורנו קרבאך הוא סכסוך אתני וטריטוריאלי בין ארמניה לאזרבייג'ן סביב האזור השנוי במחלוקת נגורנו-קרבאך ושבעת המחוזות הסובבים אותו אשר נשלטים דה פקטו על ידי רפובליקת ארצאך - אזורים אשר מוכרים בעולם דה יורה כמשתייכים לאזרבייג'ן. מקורו של הסכסוך בראשית המאה ה-20.
בפברואר 1988 פרצה מלחמת נגורנו קרבאך עם התפרקות ברית המועצות ובעקבות כך הפך אזור נגורנו קרבאך לישות עצמאית דה פקטו המתופעלת בידי בדלנים ארמנים בתמיכת הממשלה הארמנית בירוואן. מאז ואילך אזרבייג'ן טוענת לשליטה על המובלעת, ככתוב בחלוקתן של הרפובליקות הסובייטיות מימי ברית המועצות. מאז המלחמה לא התקדמו יחסי אזרבייג'ן–ארמניה.
הסכם הפסקת האש שנחתם בשנת 1994 סיפק יציבות יחסית לאזור אשר נמשכה במידה רבה במשך שני עשורים עד לשנת 2016 אשר במהלכה אירעה הסלמה קשה באזור, במה שנודע כ"מלחמת ארבעת הימים". ההסלמה נבעה במידה רבה מהתסכול הגובר של אזרבייג'ן מהסטטוס קוו ומהמאמצים של ארמניה לשמר את מצב הסטטוס קוו. העימות הקטלני ביותר מאז הפסקת האש התקיים מספטמבר 2020 ועד נובמבר 2020. המלחמה שפרצה והסכם הפסקת האש של נגורנו קרבאך (2020) שנחתם בעקבותיה שינו את הסטטוס קוו.
ארם גרשוני
ארם גרשוּני (נולד ב-29 באוקטובר 1967) הוא צייר ריאליסטי והיפר-ריאליסטי ישראלי. מייסד "התחנה", בית ספר לרישום וציור בתל אביב.
ביוגרפיה
ארם גרשוני נולד ברעננה בשנת 1967. הוריו הם האמנים משה גרשוני וביאנקה אשל גרשוני; אחיו הוא הצלם אורי גרשוני. בוגר הסדנה לציור ורישום בירושלים של ישראל הרשברג. אחותם היא עתר אשל, מורה בשיטת אלכסנדר. בין השנים 1997–2004 לימד ציור ורישום בבצלאל ובין השנים 2004–2006 לימד בסדנה לרישום בירושלים. עבודותיו נמצאות באוספים פרטיים וציבוריים, ביניהם האוספים של מוזיאון ישראל, מוזיאון תל אביב לאמנות ובית המשפט העליון.
קישורים חיצוניים
ראיונות
סקירות וביקורות
סאמי אל-עלאגוי
סאמי אל-עלאגוי (בערבית: سامي العلاقي, בגרמנית: Sami Allagui, נולד ב-28 במאי 1986 בדיסלדורף שבגרמניה המערבית) הוא כדורגלן תוניסאי-גרמני המשחק במוסקרון בעמדת החלוץ.
אל-עלאגוי היה בעבר חלק מנבחרת תוניסיה בכדורגל, במדיה ערך 28 הופעות והבקיע חמישה שערים.
קריירת מועדונים
אל-עלאגוי שיחק בנעוריו בפורטונה דיסלדורף ובאלמניה אאכן, והחל את קריירת הבוגרים באנדרלכט, אליה עבר בשנת 2005. אל-עלאגוי לא קיבל הזדמנויות כמעט באנדרלכט, ובעונת 2006/07 הושאל לרוסלארה מהליגה הבלגית, שם קיבל הזדמנות והופיע 15 פעמים. בעונת 2007/08 עבר אל-עלאגוי לקארל צייס יינה מהבונדסליגה השנייה, שם שיחק עונה אחת והבקיע שלושה שערים ב-15 משחקים. בתום עונה זו עבר אל-עלאגוי לגרויטר פירט, גם היא מהבונדסליגה השנייה, והחל את הפריצה שלו. בעונתו הראשונה בגרויטר פירט הבקיע אל-עלאגוי 12 שערים ובעונתו השנייה הבקיע עשרה שערים. לאחר שתי עונות בגרויטר פירט, חתם אל-עלאגוי במיינץ 05, ושיחק לראשונה בבונדסליגה. בעונתו הראשונה במיינץ הבקיע אל-עלאגוי עשרה שערים, אך בעונתו השנייה תפוקתו ירדה, והוא הבקיע ארבעה שערים בלבד. בתום עונת 2011/12 עזב אל-עלאגוי את מיינץ לאחר שתי עונות, ושב לבונדסליגה השנייה, כאשר חתם בהרטה ברלין. אל-עלאגוי הבקיע שישה שערים בעונת הבכורה שלו בהרטה ברלין, וסייע לה לזכות באליפות הבונדסליגה השנייה לעונת 2012/13, והעפיל עמה לבונדסליגה. בעונתו השנייה בהרטה ברלין, הפעם בבונדסליגה, הבקיע אל-עלאגוי תשעה שערים. את עונת 2014/15 החל אל-עלאגוי בהרטה ברלין, אך הושאל לקראת סגירת חלון ההעברות של הקיץ למיינץ 05, קבוצתו הקודמת. אל-עלאגוי שיחק במיינץ עונה אחת, והבקיע בה שני שערים בלבד.
לקראת עונת 2015/16, סיים אל-עלאגוי את ההשאלה במיינץ, וחזר להרטה ברלין. ביוני 2017 חתם אל-עלאגוי בפ.צ. סנט פאולי מהבונדסליגה השנייה. בעונת הבכורה שלו בקבוצה, 2017/18, הבקיע ארבעה שערים ב-31 הופעות. גם בעונתו השנייה, 2018/19, הבקיע אל-עלאגוי ארבעה שערים, אך לא הצליח להעפיל עם הקבוצה לבונדסליגה.
בקיץ 2019 חתם אל-עלאגוי במוסקרון.
קריירה בינלאומית
אל-עלאגוי החל לשחק בנבחרת תוניסיה בשנת 2008. את שערו הראשון בנבחרת הבקיע במאי 2009 במשחק ידידות מול נבחרת סודאן. אל-עלאגוי השתתף עם נבחרת תוניסיה בגביע אפריקה לאומות 2012, ממנו הודחה ברבע הגמר לאחר הפסד 2-1 לנבחרת גאנה. אל-עלאגוי לא נכלל בסגל לגביע אפריקה לאומות 2013 ולגביע אפריקה לאומות 2015, על אף שנבחרת תוניסיה העפילה לשני הטורנירים.
תארים
עם הרטה ברלין:
דליה בר-אל
דליה בר אל (נולדה ב-30 ביולי 1949) היא סופרת ומשוררת ישראלית. עובדת סוציאלית במקצועה.
ביוגרפיה
נולדה בפתח תקווה בשנת 1949 למשפחה ותיקה בעיר. כבר בצעירותה נהגה לפרסם בעיתוני ילדים. קיבלה תואר ראשון בסוציולוגיה ובספרות אנגלית מאוניברסיטת תל אביב. קיבלה תואר ראשון ושני בעבודה סוציאלית מאוניברסיטת בר-אילן. למדה תרפיה באומנות בלסלי קולג'.
יצירתה
בר-אל פרסמה בעיקר ספרי ילדים ונוער - סיפורים, שירים, ואגדות. בנוסף, היא פרסמה מעט ספרי פרוזה ושירה. בר-אל סיפרה שהיא שואבת השראה מהילדות שלה, ומחיי המשפחה שלה היום. בנוסף, היא ציינה את אחותה הגדולה כמקור השראה גדול עבורה. באתר תפוז, נכתב על ספרה "אצל מיקי בגן אין בלגן"
בטון שקוף למחצה
בטון שקוף למחצה (באנגלית: Translucent concrete), הנקרא גם בטון מעביר אור (באנגלית: light-transmitting concrete) הוא חומר בנייה המבוסס על בטון עם תכונות של העברת אור בין שני צידיו, בזכות אלמנטים אופטיים המוטמעים בו - בדרך כלל סיבים אופטיים. האור מועבר מצד אחד אל השני ולכן הסיבים האופטיים עוברים בכל עובי הבטון. התוצאה המתקבלת היא בהתאם לצורה בה סודרו הסיבים האופטיים בתוך הרכיב ואף ניתן לקבל בתצורות מסוימות צללים של האובייקט הנמצא בצידו השני של הרכיב.
בטון שקוף למחצה משמש כחומר חיפוי לקירות פנים בדרך כלל או כגמר לרכיבים שונים במבנה.
בטון שקוף למחצה מיוצר בכמה שיטות וכולן מבוססות על בטון עם חצץ דק. בזמן היציקה מוכנסים רכיבים מעבירי אור בשיעור של כ-5% מנפח התוצר הסופי. לאחר ההתקשות, נחתך הבטון ללוחות, בעזרת מכשירי חיתוך ייעודיים.
Desert
Desert (בעברית: מדבר) היא להקת פאוור מטאל ישראלית, מהעיר באר שבע.
היסטוריה
חברי הלהקה הם עולים מחבר המדינות. היא הוקמה ב-2002 בבאר שבע על ידי הגיטריסט מקסים שפרנסקי. כעבור שנתיים, ב-2004 הצטרפו ללהקה הסולן אלכסיי ריימר והקלידן אולג יורוטקין. בהמשך, מספר חברי להקה התחלפו, עד להצטרפותם של הגיטריסט סרגיי "מטאלהארט" נמיצ'ניצר ב-2009, הבאסיסט סרגיי דמיטריק ב-2010 והמתופף אסף מארקוביץ' באותה השנה.
ב-2004 הלהקה מוציאה מיני-אלבום ראשון בהוצאה עצמית, The Way To Honor. אלבום זה הוקלט ועובד בתנאים ביתיים. ב-2006 יצא מיני-אלבום שני Prophecy Of The Madman, הפעם בהוצאת A&M Releases. מילות השירים נכתבו על ידי הסולן והמוזיקה על ידי הגיטריסט מקסים שפרנסקי.
ב-2009 בויצ'נצה הקליטה את אלבומה הראשון באורך מלא, Star Of Delusive Hopes. באלבום זה השתתף סולן להקת סבטון, יוקים ברודן (בשיר Lament For Soldier’s Glory). ב-2011 חברת ההפקה Sleazy Rider Records הוציא את האלבום לאור. האלבום זכה לביקורת חיובית בעיקר.
ב-2015 הוציא את אלבומה השני באורך מלא, Never Regret בהוצאת Raven Music. באלבום זה השתתפו בין היתר סולן להקת פריימל פיר ראלף שיפרס, הזמרת הישראלית אינפי סנואו, גיטריסט הלהקה הישראלית The Fading, אלכס זבולון וכנרת מריי-אן גנין, חלק ממוזיקאים אלו השתתפו בהופעות חיות יחד עם הלהקה. גם אלבום זה זכה לביקורת חיובית. באוקטובר 2015 הודיעה הלהקה בעמוד הפייסבוק על כך שמייסד הלהקה, הגיטריסט מקסים שפרנסקי עזב את ההרכב מסיבות אישיות. אלכס זבולון החליף אותו בהופעות חיות של הלהקה.